
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 459 


11 ΜαΤου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 28 στρεμμάτων στη 
θέση «Αγ. Γεώργιος» κοινότητας ΣκουταρΙου Νομού 
Λακωνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή έκδοσης οικοδομικών αδειών και έναρξης οι¬ 
κοδομικών εργασιών στην υπό πολεοδόμηση πε¬ 
ριοχή του οικισμού Κοκκίνι Χάνι (κοινότητα Κάτω 


Βάθειας και Ανώπολης) στους κοινόχρηστους κοι¬ 
νωφελείς χώρους και πρασιές της Β' φάσης της Πο- 

λεοδομικής μελέτης. 2 

Τροποποίηση ρυμοτομικού σχεδίου στα Ο.Τ. Γ 961, Γ 
962, Γ 964 και Γ 937 της πολεοδομικής ενότητας 
Βατάν. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 638 (1) 

Κήρυξη αναδασωτέας έκτασης 28 στρεμμάτων στη θέση 
«Αγ. Γεώργιος» κοινότητας ΣκουταρΙου Νομού Λακω¬ 
νίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ» και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980 «περί οδηγιών για τις ανα¬ 


δασωτέες εκτάσεις», 
β) 182447/3049/24.9.80. 

5. Την 509/94 πρόταση του δασαρχείου Γυθείου με την 
οποία προτείνεται η κήρυξη της έκτασης που αναφέρεται 
στο θέμα ως αναδασωτέας. 

Κηρύσσουμε αναδασωτέα με σκοπό την αποκατάσταση 
με φυσική αναγέννηση της προϋπάρχουσας δασικής βλά¬ 
στησης (ρείκια - θυμάρι - ασπάλαθρο) που καταστράφηκε 
την 12ην του μηνάς Μαρτίου από πυρκαγιά άγνωστης αι¬ 
τίας της κατηγορίας της παραγράφου 1, 3 του άρθρου 3 
του Ν. 998/79 δημόσια έκταση εμβαδού είκοσι οκτώ (28) 
στρεμμάτων, που βρίσκεται στη θέση Αγ. Γ εώργιος Κοινό¬ 
τητας ΣκουταρΙου και προσδιορίζεται στο από 15.4.94 συ¬ 
νημμένο τοπογρ/κό διάγραμμα με τα στοιχεία: 

Τμήμα Α': 1, 2, 3, 4, 5, 6, 7, 8, 9, 10, 11. 1 
Τμήμα Β - : Α, Β, Γ, Δ, Ε, Ζ, Η, θ, I, Κ, Λ, Μ, Α. 

Τμήμα Γ': α, β, γ, δ, ε, ζ, η, θ, ι, κ, λ, μ, ν, ξ, ο, π, ρ, σ, α και 
έχει όρια: 

Τμήμα Α’ 

Βόρεια: Δασική έκταση 

Νότια: Δασική έκταση κομμένη αγροτική 

Ανατολικά: Δασική έκταση 

Δυτικά: Δασική έκταση 

Τμήμα Β' 

Βόρεια: Αγροτικός δρόμος 
Νότια: Αγροτικός δρόμος 
Ανατολικά: Δασική έκταση 
Δυτικά: Δασική έκταση 

Τμήμα Γ 

Βόρεια: Αγροτικός δρόμος 
Νότια: Αγροτικός δρόμος - δασική έκταση 
Ανατολικά: Δασική έκταση 
Δυτικά: Δασική έκταση 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 22 Απριλίου 1994 
Ο Νομάρχης 

ΓΙΩΡΓΟΣ ΚΑΝΕΛΛΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ 862 (2) 

Αναστολή έκδοσης οικοδομικών αδειών και έναρξης οικο¬ 
δομικών εργασιών στην υπό πολεοδδμηση περιοχή του 
οικισμού Κοκκίνι Χάνι (κοινότητα Κάτω Βάθειας και 
Ανώπολης) στους κοινόχρηστους κοινωφελείς χώρους 
και πρασιές της Β’ φάσης της Πολεοδομικής μελέτης. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.23 Ν.Δ/τος όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 8. 

2. Τις διατάξεις του Α.Ν. 314/1968/ΦΕΚ 47/Α όπως 
μεταγενέστερα τροποποιήθηκαν και συμπληρώθηκαν με 
το υπ’ αρ. 1577/80 ΦΕΚ 210/Α. 

3. Τις διατάξεις του υπ’ αρ. 183/86 Π.Δ/τος ΦΕΚ 70Α 
και ειδικότερα το άρθρο 1 παρ. γ. 

4. Τις διατάξεις του Νόμου 3200/13.12.55 και ειδικό¬ 
τερα το άρθρο 37 αυτού. 

5. Τις διατάξεις της με αρ. 34344/5514/29.4.86 εγκ. 
του ΥΠΕΧΩΔΕ (εγκ. 102/86). 

6. Την από 31.7.92 υπογραφείσα σύμβαση μεταξύ των 
μελετητών Α. Χουρδάκη και Γ. Ντακαλάκη και του Νομάρ¬ 
χου Ηρακλείου για εκπόνηση της Πολεοδομικής μελέτης 
του οικισμού Κοκκίνι Χάνι και την από 20.9.93 υποβολή 
της Β’ φάσης της Πολεοδομικής μελέτης του οικισμού. 

7. Την απόφαση του ΣΧΟΠ πρακτικό 5ο συνεδρίαση 
17.2.94 σύμφωνα με την οποία γνωμοδοτεί την άμεση 
αναστολή έκδοσης οικοδ. αδειών και έναρξης οικοδομι¬ 
κών εργασιών για τις άδειες για τις οποίες δεν έχει ολο¬ 
κληρωθεί η θεμελίωση σ’ όλους τους προτεινόμενους κοι¬ 
νόχρηστους και κοινωφελείς χώρους και πρασιές της Β’ 
φάσης της Πολεοδομικής μελέτης του οικισμού Κοκκίνι 
Χάνι. 

8. Την 112/93 απόφαση του Κοινοτικού Συμβουλίου 
Ανώπολης το οποίο εγκρίνει την άμεση αναστολή έκδοσης 
οικοδομικών αδειών και εκτέλεσης οικοδ. εργασιών σε 
χώρους που προβλέπονται από την Πολεοδομική μελέτη 
σαν κοινωφελείς ή κοινόχρηστοι ή πρασιές για την ομαλή 
εφαρμογή του σχεδίου για την περιοχή Κοκκίνι Χάνι. 

9. Την 60/93 απόφαση του Κοινοτικού Συμβουλίου 
Κάτω Βάθειας το οποίο δεν εγκρίνει την αναστολή των οι¬ 


κοδομικών αδειών στους χώρους που προβλέπονται από 
την Β’ φάση της μελέτης σαν κοινόχρηστοι ή κοινωφελείς 
ή πρασιές, αλλά προτείνει στο ΤΠ και ΠΕ πριν από την έκ¬ 
δοση αδειών στην περιοχή να ελεγχθεί το σχέδιο (πρό¬ 
ταση Β’ φάσης) και να μην χορηγεί άδειες αν καταλαμβά¬ 
νουν κοινόχρηστους ή κοινωφελείς χώρους ή πρασιές. 

Και επειδή 

Είναι απαραίτητη η αναστολή έκδοσης οικοδομικών 
αδειών και έναρξης οικοδομικών εργασιών στους κοινό¬ 
χρηστους, κοινωφελείς χώρους και πρασιές της Πολεοδο- 
μημένης περιοχής του οικισμού Κοκκίνι Χάνι δεδομένου 
ότι η Β* φάση της Πολεοδομικής μελέτης είναι στο στάδιο 
της ανάρτησης και ότι είναι απαραίτητο να διαφυλαχθούν 
οι χώροι αυτοί, προκειμένου να είναι δυνατή η εφαρμογή 
της μελέτης, αποφασίζουμε: 

Να γίνει αναστολή έκδοσης οικοδομικών αδειών και 
έναρξης οικοδομικών εργασιών για τις άδειες για τις 
οποίες δεν έχει ολοκληρωθεί η θεμελίωση στους κοινό¬ 
χρηστους, κοινωφελείς χώρους και πρασιές τις προτεινό- 
μενες από την Β’ φάση της Πολεοδομικής μελέτης του οι¬ 
κισμού Κοκκίνι Χάνι για ένα έτος. Της αναστολής εξαιρού¬ 
νται οι άδειες αλλαγής χρήσης και αναθεώρησης εφόσον 
έχει πέσει ο φέρων οργανισμός, χωρίς αλλαγή του περι¬ 
γράμματος και περιτυπώματος της οικοδομής επί του 
εδάφους και χωρίς αύξηση του συντελεστή δόμησης και 
ποσοστού κάλυψης της οικοδομής. 

Επίσης εξαιρούνται της αναστολής στις πρασιές οι οικο¬ 
δομές για τις οποίες υπάρχει έγκριση του ΕΟΤ προηγού¬ 
μενη της ημερομηνίας ισχύος της παρούσας απόφασης. 

Η παρούσα θα αναρτηθεί στο ΤΠ και ΠΕ και στην Κοινό¬ 
τητα Κάτω Βάθειας και Ανώπολης για 30 ημέρες και θα 
δημοσιευθεί σε περίληψη σε μια τοπική εφημερίδα. Η 
ισχύς της παρούσης άρχεται από της δημοσίευσής της 
στον τοπικό τύπο και της καταχώρησής της στο βιβλίο κα¬ 
νονιστικών πράξεων της Νομαρχίας. 

Από τις δ/ξεις της παρούσης δεν προκαλείται δαπάνη 
του Δημοσίου ούτε του προϋπολογισμού του οικείου ΟΤΑ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηράκλειο, 14 Απριλίου 1994 

Ο Νομάρχης 
ΓΙΑΝΝΗΣ ΠΑΤΣΑΚΩΝΑΣ 

Αριθ. ΤΠ 3616/94 (3) 

Τροποποίηση ρυμοτομικού σχεδίου στα ΟΤ Γ 961, Γ 962, 
Γ 964 και Γ 937 της πολεοδομικής ενότητας Βατόν. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 «Περί σχεδίων πό¬ 
λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του υπ’ αριθμ. 183/86 Π.Δ/γμα (ΦΕΚ 
70/Α). 

5. Την με αριθμ. 43/1994 απόφαση Δημ. Συμβουλίου με 
την οποία γνωμοδοτεί για οίκοθεν τροποποίηση του εγκε¬ 
κριμένου σχεδίου πόλεως στα ΟΤ Γ 961, Γ 962, Γ 964 και 
Γ 937. 

6. Την με αριθμ. 50/94 εμμονή στην 43/94 γνωμοδό¬ 
τηση του Δημοτικού συμβουλίου. 

7. Την με αριθμ. πρωτ. 2940/5.4.94 ένσταση των ενδια¬ 
φερομένων. 

8. Τιην από 6.4.94 γνωμοδότηση του ΣΧΟΠ σύμφωνα με 
την οποία γνωμοδοτεί ομόφωνα και εμμένει στην άποψή 


του που φαίνεται στο από 26.1.94 πρακτικό του ΣΧΟΠ, 
σύμφωνα με την οποία προτείνει τροποποίηση στο χώρο 
πάρκου Γ 964 με τη δημιουργία νέου ΟΤ 964Α και νέα 
ρύθμιση των κοινοχρήστων χώρων και τη δημιουργία ΚΧ 
στο ΟΤ Γ 937 και νέα ΟΤ 937β και Γ 937α, όπως φαίνεται 
στο συνημμένο διάγραμμα και ενοποίηση των ΟΤ Γ 961, Γ 
962 με την κατάργηση τμήματος δρόμου μεταξύ αυτών 
συμφωνώντας εν μέρει με την άποψη του Δ.Σ. και όπως 
φαίνεται με τα διαγράμματα που ανήρτησε ο Δήμος και 
διορθώθηκε από το ΣΧΟΠ, αποφασίζουμε: 

Εγκρίνουμε την τροποποίηση στα ΟΤ Γ 937, Γ 961, Γ 
962, Γ 964 ενότητας Βατόν, όπως φαίνεται στο συνημ¬ 
μένο διάγραμμα που συνοδεύει την παρούσα απόφαση. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού και του 
οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως και το συνημμένο διάγραμμα να αναρτηθεί 
μετά τη δημοσίευσή της στο ΤΠ και ΠΕ Ν. Πιερίας για 15 
ημέρες. 

Κατερίνη, 13 Απριλίου 1994 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 


















































